6. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ  ΚΑΙ ΕΡΓΑΣΙΑΣ Αριθ. 31142/Υ. 289 της 28 Απρ./10  Μαΐου 1961 (ΦΕΚ Β΄ 147) Περί αυξήσεως των υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένων συντάξεων. Έχοντες υπ’ όψει: 1.Τας διατάξεις του Νόμ. 19/1944. 2.Την εν τω υπ’ αριθ. 19786/55 εγγράφω της Νομισματικής Επιτροπής απόφασιν αυτής. 3.Την από 6.10.60 απόφασιν του Διοικητικού Συμβουλίου του Επικουρικού Ταμείου Εξόδου Γερόντων και Ανικάνων Εργατών Μετάλλου, υποβληθείσαν ημίν δια της υπ’ αριθ. 11311/17.10.60 αναφοράς του Ταμείου. 4.Το υπ’ αριθ. 5882/Ε.Π. 70/8.2.61 έγγραφον του Υπουργείου Συντονισμού, και Σελ. 2001 Ταμείο Προνοίας Εργατοϋπαλλήλων Μετάλλου(ΤΑΠΕΜ) 39.Ο.ι.6 5.Τας κρατούσας οικονομικάς συνθήκας και την οικονομικήν κατάστασιν του ανωτέρω Ταμείου, αποφασίζομεν: Όπως αι υπό του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλόμεναι συντάξεις αυξηθώσιν από 1ης Φεβρ. 1961, ως ακολούθως: α)Συντάξεις μέχρι 500 δραχμών κατά 7%. β)Συντάξεις από 501 δραχμών και άνω κατά 4%. Αι μετά τας ανωτέρω αυξήσεις καταβλητέαι συντάξεις δέον όπως μη υπερβαίνουν ποσοστόν 60% των αποδοχών, τας οποίας θα ελάμβανον οι συνταξιούχοι αν εξηκολούθουν εργαζόμενοι. Η παρούσα δημοσιευθήτω δια της Εφημερίδος της Κυβερνήσεως. 